**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 7.5.24**

**5.1 YMDDIHEURIADAU**

Cyng., Nia Rees (Is-Gadeirydd), Sion Ifor Williams, Edward Griffiths, William Hooban, Evan Owen.

**5.2 PRESENNOL**

Cyng. Steffan Chambers (Cadeirydd), Sian Edwards, Edward Williams, John Ceri Evans, Jennifer Yuill, Beth Bailey, Denise Stone, a Eryl Jones-Williams (Cyngor Gwynedd).

**5.3 CYHOEDDIADAU Y CADEIRYDD**

Nid oedd dim cyhoeddiadau i’w gwneud.

**5.4 COFNODION**

Derbyniwyd cofnodion o gyfarfod Ebrill 9ed 2024 fel rhai cywir.

**5.5 MATERION YN CODI O’R COFNODION**

Item 4.12 adroddodd y Cyng. Beth Bailey yn absenoldeb y Cyng. Nia Rees bod y Tim Tacluso wedi gosod giat newydd yn y parc chwarae ag hefyd eu bod wedi cytuno i osod ffens newydd o amgylch y cae peldroed.

**5**.**6 DATGAN BUDDIANT**

Datganodd y Cyng. Beth Bailey ddiddordeb yng nghais cynllunio Tir ger Ty'n Llan Cottages, Dyffryn Ardudwy ac fe arwyddwyd Dogfen Datgan Buddiant Personol ganddi.

**5.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Roedd diweddariad hyfforddi'r Cod Ymddygiad yn addysgiadol iawn ynghylch Penaethiaid Nolan mewn swydd gyhoeddus a'r angen i gydymffurfio â'r Cod Ymddygiad sydd bellach yn cynnwys bwlio a allai arwain at atal Cynghorwyr ar lefel Sir, Tref a Chymuned pe bai'n cael ei brofi. Roedd y rhan fwyaf o'r blynyddoedd diwethaf yn ymwneud â Chynghorwyr cymunedol gydag ychydig iawn o ymchwiliadau gan y Cyngor Sir. Tynnwyd sylw eto at y diffyg cyfathrebu clir â theuluoedd a swyddogion gwasanaethau oedolion yn adroddiadau blynyddol y gwasanaethau, hyn er gwaethaf nifer y cwynion sy'n lleihau o'r flwyddyn flaenorol. Mae'r adran Awtistiaeth newydd, a sefydlwyd yn ystod fy nghyfnod fel cadeirydd, yn symud ymlaen yn dda. Ond mae prinder staff a'r angen i gadw staff profiadol yn parhau i fod yn flaenoriaeth. Mae'n ymddangos bod Protocol Cwympiadau'n ennill momentwm ac un o'r blaenoriaethau yw'r angen i hyfforddi cymaint o bobl â phosibl i gael cymorth cyntaf a mathau eraill o hyfforddiant i ddelio ag argyfyngau yn gyflym wrth aros am ambiwlans neu ymatebwyr cyntaf. Gofynnais i gael blaenoriaeth i Dementia gan nad yw unedau Dementia Hafod Mawddach a Bryn Beryl yn gwbl weithredol o hyd ac mae cleifion dementia yn dal i gael eu hanfon i unedau cyn belled â'r Rhyl, Llangollen a'r Trallwng i ffwrdd o'u ffrindiau a'u teuluoedd yng Ngwynedd. Rwyf wedi cefnogi'n llawn yr angen i ddatblygu safle Penrhos Pwllheli gydag arian Llywodraeth Cymru ar gyfer tai a gofal cyn gynted â phosibl. Mae prinder staffio o fewn y GIG yn dal i achosi problemau i drigolion Gwynedd, er bod canmoliaeth wedi bod i staff rheng flaen y GIG ar draws y rhanbarth. Yn y 10 mlynedd nesaf bydd yn rhaid i Wynedd wario £79 miliwn ar ddisodli ac uwchraddio gwasanaethau ac asedau hanfodol ac mae'r Cyngor tua £30 miliwn yn fyr. Bydd amddiffynfeydd môr Abermaw yn costio £23 miliwn gyda bron i £20 mewn grantiau os gall Gwynedd ddod o hyd i £3 miliwn. Fe wnes i hefyd gefnogi gwariant ar Ffridd Rasus yn Harlech gan fod y ganolfan ailgylchu yn hanfodol yn lleol a bydd rhaid uwchraddio offer maes o law. Gyda chymaint o broblemau gyda thai rwyf wedi galw am gyfarfod arbennig gyda darparwyr Tai Cymdeithasol, Swyddogion Gwynedd ac ati i ddatrys y rhestrau aros cynyddol. Mae Erthygl 4 pan fydd angen cyfreithiau newydd ynghylch caniatâd cynllunio i newid eiddo i mewn i lety gwyliau neu ail gartref wedi dod â phroblemau newydd gyda Landlordiaid yn troi teuluoedd allan cyn mis Mehefin nesaf pan ddaw'r Erthygl 4 newydd i mewn. Mae hyn yn golygu bod mwy a mwy o deuluoedd sy'n cael eu troi allan yn cofrestru digartrefedd a'u cartrefi blaenorol yn cael eu troi'n AirB&B. Mae'r peiriannydd priffyrdd lleol wedi rhoi gwybod

773…………………………………………………Cadeirydd

i mi fod ffyrdd Dyffryn Ardudwy a Thalybont a marcio safleoedd bysiau wedi'u cynnwys mewn cynlluniau gwaith yn y dyfodol. Rwyf hefyd wedi cael addewid y bydd y twll pot gan Central Garage ar yr A496 yng nghanol Dyffryn Ardudwy yn cael ei drwsio'n fuan. Mae pryder bod Trafnidiaeth Cymru am dorri pedwar trên, dwy bob ffordd, ar reilffordd Arfordir y Cambrian pan ddaw'r amserlenni newydd i rym ddiwedd y flwyddyn. Bydd hyn yn cael effaith ddifrifol. Bydd hyn yn cael effaith ddifrifol ar bobl leol ac ymwelwyr gyda bylchau hyd at bedair awr ar adegau. Mae grwpiau teithwyr rheilffordd wedi gwrthwynebu, mae'r Cynghorydd Dafydd Meurig, aelod Cabinet Amgylchedd Gwynedd, Cyngor Tref Abermaw i gyd wedi gwrthwynebu. Rwy'n gweld bod llythyr gan SERPA y grŵp teithwyr rheilffordd ar agenda mis Mai. Rwyf wedi gofyn cwestiwn i'r Cyngor llawn ddydd Mawrth ynglŷn â cholli trenau ac a gymerodd TrC i ystyriaeth fod Arfordir y Cambrian. Caewyd rheilffordd am sawl mis yn ystod y tair blynedd diwethaf yn ystod gwaith ar draphont Abermaw. Mae Cyngor Tref Abermaw wedi cwyno yn ystod y cyfnod byr, 32 diwrnod , ar gyfer ymgynghori. Mae'r Cynghorydd Gwynfor Owen wedi rhoi Rhybudd o Gynnig i Gyngor Gwynedd llawn ar 9 Mai yn condemnio colli 4 trên. Mae cyfarfod arbennig yn Y Bermo ar 22 Mai 10-3.30 i dynnu sylw at yr help sydd ar gael i ofalwyr teulu di-dâl. Mae cynllun hefyd i helpu i fynd i'r afael ag unigrwydd allgáu cymdeithasol ac rwyf wedi gofyn am ailgyflwyno gwasanaeth i gludo pobl i'r ganolfan Gofal Dydd. Byddai ailagor Caffi Neuadd y Pentref o fudd i'r cynllun hwn i fynd i'r afael ag unigrwydd. Rwyf ar gael ar 01341 242758.

**5.8 CEISIADAU CYNLLUNIO**

**Diddymu Amod 4 (Dim bwyd poeth i'w fwyta oddi ar y safle ) ynghlwm i Ganiatâd Cynllunio NP5/58/497A dyddiedig 30/06/2010 Yr Hên Le Chwech, Ffordd Glan Môr, Talybont (NP5/58/497B)**

Cefnogi y cais hwn.

**Caniatâd Adeilad Rhestredig i osod paneli solar ar do’r drychiad deheuol Taltreuddyn Fawr, Dyffryn Ardudwy. (NP5/58/LB443H)**

Cefnogi y cais hwn.

**Codi garej a swyddfa/gweithdy newydd ar safle'r hen adeilad (newidiadau i gynllun a gymeradwywyd yn flaenorol NP5/58/345B ar gyfer codi garej ac ystafell atig swyddfa llawr cyntaf ar safle'r hen adeilad)** **Tir ger Ty'n Llan Cottages, Dyffryn Ardudwy (NP5/58/345C)**

Cefnogi y cais hwn.

**Trosi adeiladau fferm segur i ffurfio 2 uned gwyliau i’w gosod am dymor byr ynghyd a gosod uned trîn carthion Llwyneinion Fechan, Dyffryn Ardudwy (NP5/58/660)**

Cefnogi y cais hwn.

**Diddymu Cytundeb Adran 106 dyddiedig 16/03/2013 sy'n cyfyngu ar ddefnydd a meddiannaeth fflat llawr cyntaf i annedd fforddiadwy Fflat Llawr Cyntaf, Fox's Store & Post Office, Dyffryn Ardudwy (NP5/58/340G)**

Cefnogi y cais hwn.

**Trosi adeilad allanol yn dŷ fforddiadwy a gosod gwaith trin carthion Nant Eos, Dyffryn Ardudwy (NP5/58/363J)**

Ddim sylwadau I’w wneud ar y cais hwn.

**5.9 MATERION YN CODI**

**A Ethol Swyddogion am y flwyddyn 2024/25:-**

Cadeirydd:- Cyng. Steffan Chambers

Is-Gadeirydd:- Cyng. Nia Rees

Pwyllgor Elin Humphreys:- Cyng. Edward Griffiths

Is-bwyllgor cynllunio:- Cyngor Llawn

Is-bwyllgor cyllid:- Cyngor Llawn

Is-bwyllgor fynwent:- Cadeirydd, Is-Gadeirydd, Cyng. Edward Williams a Sion Ifor Williams

774...................................................Cadeirydd

Is-bwyllgor seddi:- Cadeirydd, Is-Gadeirydd, Cyng. Edward Williams, Sion Ifor Williams a William Hooban

Is-bwyllgor maes parcio:- Cadeirydd, Is-Gadeirydd, Cyng. Edward Williams, Edward Griffiths a John Ceri Evans

Is-bwyllgor parc chwarae:- Cadeirydd, Is-Gadeirydd, Cyng. Sian Edwards, Edward Williams a William Hooban

Un Llais Cymru:- Cadeirydd ar Is-Gadeirydd

Llwybrau cyhoeddus:- Cadeirydd, Is-Gadeirydd, Cyng. Edward Williams, Sion Ifor Williams, Sian Edwards a Jennifer Yuill

Pwyllgor neuadd bentref:- Cyng.Denise Stone a Edward Griffiths

Llywodraethwyr Ysgol Gynradd:- Cyng. Sian Edwards

**Oherwydd bod y Cyng. Steffan Chambers wedi hysbysu y Cyngor ei fod yn symud o’r ardal a ni fyddai yn gallu parhau yn Aelod o’r Cyngor, cytunwyd i ail drafod y mater uchod yng nghyfarfod nesa y Cyngor pan fydd yr Is-Gadeirydd a mwy o Aelodau yn bresennol.**

**B Cynllun Cyllideb**

Adroddwyd bod £50,361.44 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £47,043.44 o wariant yn fwy na oedd wedi cael ei glustnodi yn y gyllideb am y flwyddyn. Mae hyn yn bennaf oherwydd bod y Cyngor wedi talu gweddill y gost am ddatblygu y maes parcio.

**C** **Grwp Gwella Dyffryn Ardudwy a Talybont**

Adroddodd y Cyng. Steffan Chambers bod ddim byd pellach i’w drafod ynglyn ar uchod ers cyfarfod diwethaf y Cyngor ond byd y cyfarfod blynyddol yn cael ei gynnal ar y 24ain o fis nesa.

**D**  **Neuadd Bentref**

Adroddodd y Cyng. Denise Stone bod cyfarfod o bwyllgor yr uchod yn cael ei gynnal ar yr 8ed o’r mis hwn er mwyn ceisio deunu mwy o aelodau i fod yn rhan o’r pwyllgor. Dangosodd y Cyng. Stone gynlluniau o sut fyddai y caffi yn edrych ar ei newydd wedd ag ei bod eisiau eu anfon allan i wahanol gwmniau i ofyn am brisiau ag hefyd cafwyd wybod bod hi ar Cyng. Jennifer Yuill yn dal i aros i Swyddog Iechyd yr Amgylchedd ddod yn nol atynt ynglyn ar gegin. Adroddodd y Clerc yn absenoldeb y Cyng. William Hooban ei fod wedi anfon allan tenderau ynglyn ar gwaith sydd ei angen ei wneud ger y gegin gefn ond ei fod heb dderbyn prisiau gan neb eto.

**E** **Archwiliad o’r llochesi bws, mynwentydd ar parc chwarae**

Adroddodd y Cyng. Sian Edwards ei bod hi ar Cyng. Jennifer Yuill wedi gwneud yr archwiliad uchod ar ran y Cyngor ac adroddwyd fel a ganlyn – bod y lloches bws yn Talybont yn iawn, ‘roedd y lloches bws ar Ffordd Ystymgwern yn iawn ar un ger Ty Cerrig. Roedd gardd Penybont yn iawn ond bod y mwsog yn broblem, ‘roedd Parc Morlo yn iawn. ‘Roedd angen torri drain ar llwybr troed bont Talybont ag hefyd angen symud bonyn coed ger y toiledau yn Talybont a cytunodd y Cyng. Edward Williams ddelio gyda’r mater hwn. ‘Roedd y parc chwarae yn iawn ond bod angen symud bag mawr o gerrig man oddi yno a cytunodd y Cyng. Edward Williams ddelio gyda’r mater hwn. Trafodwyd wrach byddai yn syniad symud y giat sydd yn mynd i fewn i’r cae peldroed a cytunodd y Cyng. Sian Edwards anfon lluniau o’r safle ymlaen i’r Clerc er mwyn iddi gysylltu gyda ADRA. ‘Roedd y fynwent gyhoeddus yn daclus ond bod o amgylch y biniau yn fler ag angen ei dacluso, ‘roedd mynwent Llanddwywe yn daclus a Llanenddwyn yn daclus. ‘Roedd sedd pwyllgor ’81 angen sylw a cytunwyd i roi y mater hwn ar agenda mis nesa. Cytunodd y Cyng. Jennifer Yuill wneud yr archwiliad y mis nesa gyda’r Cyng. Sian Edwards ar Cyng. Beth Bailey.

**F Datblygu Maes Parcio**

Adroddodd y Clerc ei bod byth wedi clywed yn nol gan Mr. Steffan Jones o Gyngor Gwynedd ynglyn ar bloc toiledau. Adroddodd y Cyng. Edward Williams ei fod wedi cael gwybod bod angen arwyddion i fyny cyn fyddai y maes parcio yn gallu cael ei agor ag hefyd ei roi ar ddogfen insiwrans y Cyngor a cytunwyd bod y Clerc yn cysylltu gyda’r cwmni

775.................................................Cadeirydd

insiwrans. Hefyd cafwyd wybod ganddo ei fod wedi cael copi o eirfa fyddai ei angen ar arwydd a cytunwyd ar y geiriad pwrpasol a chael arwyddion mewn lliw du ag aur. Diolchwyd i’r Cyng. Edward Williams a Mrs Williams am yr holl waith maen’t wedi ei wneud gyda’r cynllun hwn.

**G Adroddiad Blynyddol y Cyngor**

Adroddodd y Clerc ei bod hi yn ofynol bellach bod y Cyngor yn cyhoeddi Adroddiad Blynyddol am y flwyddyn ariannol sydd wedi bod ag felly I’r perwyl hyn mae hi wedi anfon copi o’r Adroddiad ‘roedd wedi ei baratoi ar gyfer y Cyngor i bob Aelod er mwyn iddynt gael rhoi sylwadau arni os bydd angen. Cytunwyd bod yr adroddiad hon yn iawn.

**5.10 GOHEBIAETH**

**A Cyngor Gwynedd – Adran Rheoliadau Adeiladu**

Wedi derbyn ateb gan yr Adran uchod yn hysbysu y Cyngor eu bod wedi dewis yr enw oedd y Cyngor wedi ei awgrymu h.y “Dorlan Ysgethin” fel enw ar yr ystad dai newydd yn Talybont.

**B Cyngor Gwynedd – Adran Priffyrdd**

Wedi derbyn ateb gan yr Adran uchod yn datgan y byddant yn edrych i mewn i’r broblem o dwr lawr Ffordd y Llan

**C Cyngor Gwynedd – Adran Amgylchedd**

Wedi derbyn llythyr gan yr Adran uchod yn hysbysu y Cyngor bod Ffordd Panteinion a Hwylfa Lydan, Dyffryn Ardudwy yn cau ar y 7ed o Fai er mwyn adnewyddu stop tap ar ran Dwr Cymru. Adroddodd y Clerc ei bod wedi anfon yr e-bost hwn ymlaen i’r Aelodau yn barod.

**D Cyngor Gwynedd – Adran Trwyddedu**

Wedi derbyn llythyr gan yr uchod ynghyd a chopi o gais Amrywiad Trwydded Eiddo **-**Ffau’r Llwynog, Y Brif Heol, Dyffryn

Ardudwy ag yn gofyn a oedd gan y Cyngor unrhwy sylwadau I’w gwneud ar y cais dan sylw. Adroddodd y Clerc ei bod wedi anfon yr e-bost hwn ymlaen i’r Aelodau yn barod. Cytunwyd bod gan neb unrhyw sylwadau i’w wneud ar y cais hwn.

**E Cyngor Gwynedd – Adran Economi**

Wedi derbyn e-bost gan yr uchod yn hysbysu y Cyngor bod cyfarfod o Ardal Ni Bro Ardudwy yn cael ei gynnal ar yr 16eg o’r mis hwn yn Hamdden Harlech ac Ardudwy am 5.30 o’r gloch. Adroddodd y Clerc ei bod wedi anfon yr e-bost hwn ymlaen i’r Aelodau yn barod. Cytunodd y Cadeirydd ar Cyng. Denise Stone fynychu y cyfarfod hwn ar ran y Cyngor.

**F Cyngor Gwynedd – Adran Priffyrdd**

Wedi derbyn ateb gan yr uchod ynglyn ar llwybr ger tafarn Ysgethin ag yn datgan eu bod heb cael cyfarfod eto hefo Cyfoeth Naturiol Cymru ar Parc Cenedlaethol er mwyn trafod y ffordd orau ymlaen i atgyweirio y llwybr hwn.

**G SARPA**

Wedi derbyn llythyr gan yr uchod yn gofyn i’r Cyngor gysylltu hefo Trafnidiaeth Cymru ynglyn ar toriadau arfaethedig i wasanaethau ar lein y Cambrian maen’t yn ei fwriadau ei wneud trwy dorri allan gwasanaeth 4 tren rhwng Rhagfyr a Mawrth. Adroddodd y Clerc ei bod wedi anfon yr e-bost hwn ymlaen i’r Aelodau yn barod. Cytunwyd anfon llythyr at Trafnidiaeth Cymru yn gwrthwynebu yn gryf i’r toriadau hyn.

**H Ambiwlans Awyr Cymru**

Wedi derbyn llythyr gan Brif Weithredwr yr uchod ynglyn ag adolygiad o’r gwasanaeth EMRTS a gynhaliwyd yn annibynnol ddod i ben. Adroddodd y Clerc ei bod wedi anfon yr e-bost hwn ymlaen i’r Aelodau yn barod.

**5.11 ADRODDIAD Y TRYSORYDD**

Adroddodd y Trysorydd bod £15,821.26 yn y cyfrif rhedegol a £15,067.23 yn y cyfrif wrth gefn.

776...................................................Cadeirydd

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £134.95 costau = £408.01

Mr. G. J. Williams - £87.00 - torri gwair mewn gwahanol lefydd yn Talybont

Evergreen - £335.00 – torri gwair mynwentydd

Mr. Gary Martayn - £330.00 - torri gwair parc chwarae ag o gwmpas y seddi

Mr. M. J. Kerr - £480.00 - agor bedd y diweddar Mrs Pauline Kington

Clear Insurance Management Ltd - £2,373.60 – insiwrans y Cyngor

**Ceisiadau am gymorth ariannol**

Pwyllgor Neuadd Bentref - £3,000.00

Crachod Dyffryn - Peidio cyfranu nes bydd gan y Crachod gyfrif banc eu hunain

Y Tir - Peidio cyfranu nes bydd gan Y Tir gyfrif banc eu hunain

Fe gafodd y taliadau uchod eu prosesu gan y Cyng. John Ceri Evans a wnaeth y Cyng. Jennifer Yuill gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Cyllid a Thollad - £6,378.32 – ad-daliad T.A.W.

Cyngor Gwynedd - £25,000.00 -hanner y precept

**Anfonebau wedi eu talu ers y cyfarfod diwethaf**

Catrin Soraya Williams – £179.10 – gwasanaeth cyfieithu

**5.12 UNRHYW FATER ARALL**

Cafwyd wybod bod yr ysgol gynradd yn bwriadu newid oriau yr ysgol.

Cafwyd wybod bod “board walk” sydd ar llwybr yr arfordir ger Dalar, Talybont angen sylw.

Datganwyd siom bod pwerdy Trawsfynydd wedi cael ei ddynodi yn rhy fach i gael Adweithydd Niwclear (SMR) wedi ei adeiladu yna.

**ARWYDDWYD................................................Cadeirydd**

**DYDDIAD........................................................................** 777